Am Ploc

'S e baile air a’  Ghàidhealtachd  a tha ann am Ploc Loch Aillse no Am Ploc (Beurla: Plockton).Iain Mac an Tàilleir, "Ainmean-Àite", duilleag 96, Pàrlamaid na h-Alba Tha am baile suidhichte faisg air Loch Carrann. 'S e seo na co-chomharran aige: 57° 20′ 16.84″ Tuath agus  5° 39′ 8.32″ Iar. 

Tha timcheall air 378 duine a' fuireach an seo.

 Am baile 
Chaidh a' mhòr-chuid de na taighean a thogail anns an 18mh is 19mh linn. Tha meadhan a' bhaile, timcheall air  Harbour Street agus Innes Street na raoin-ghlèidhteachais. B' e iasgach an gnìomhachas a bu chudromaiche aig an àm ud. An-diugh tha turasachd gu math làidir anns a' bhaile, gu h-àraidh air sgàth 's gun deach an sreath tbh  Hamish Macbeth le Robert Carlyle a chlàradh an seo agus ghabh mòran dhaoine bhon sgire pàirt ann. Bha pàirt dhen fhilm  The Wicker Man (an acarsaid aig toiseach an fhilmMove-Locations.com,) agus Inspector Alleyn Mysteries clàraichte an-seo cuideachd. 
Thig mòran luchd-turais dhan dannsa aig a' bhliadhna ùir airson a' charthannais Computers For Africa.

Tha dhà bhùth bheag, dhà no trì taighean-òsta agus taighean-bìdh ann.  

Tha bun-sgoil agus àrd-sgoil ann, agus tha Sgoil Chiùil na GàidhealtachdSgoil Chiùil na Gàidhealtachd mar phàirt den àrd-sgoil. 'S e ionad nàiseanta airson sàr-mhathas ciùil thraidiseanta a th' ann, agus bidh e a' tarraing sgoilearan òga tàlanta thuige bho air feadh na dùthcha. 

 Eachdraidh 
Bho 1956 gu 1972, nuair a leig e dheth a dhreuchd, bha Somhairle MacGill-Eain na Cheannard air Àrd-sgoil A' Phluic.Somhairle MacGill-Eain air loidhne Chaidh sealladh neo dhà às an fhilm Wickerman fhilmeadh an seo ann an 1973.Movie Locations

 A’ Ghàidhlig 
Bho 1991 tha Foghlam tro Mheadhan na Gàidhlig ri fhaotainn aig Bun Sgoil a' Phluic far a bheil aonad.  Tha Gàidhlig ri fhaighinn aig Àrd-sgoil A' Phluic cuideachd.  

A-rèir a' chunntas-sluaigh tha a' Ghàidhlig aig 24.4% san sgìre - an àireamh as àirde air tìr mòr na h-Alba.  

 Dealbhan 

 Iomraidhean 

 Ceanglaichean a-mach 

 Làrach-lin Ploc Loch Aillse
 Sgoil Chiùil na Gàidhealtachd
 Fiosrachadh: Somhairle MacGill-Eain anns A' Phloc
 BBC Naidheachdan 2016-06-14: Cuimhneachan dha Somhairle MacIlleathain (aithris-bhideo 2:12)

Roinn-seòrsa:Bailtean na h-Alba
Roinn-seòrsa:Comhairle na Gàidhealtachd